Transportministeriet har i dag offentliggjort en omfattende trafikanalyse, der kommer med et bud på, hvilke udfordringer den trafikale udvikling de næste 15 år vil byde på, og hvilke tiltag man kan gøre for at imødekomme disse udfordringer. Ifølge kortlægningen vil der allerede i 2020 være såkaldt kritisk trængsel (en belastningsgrad på over 95 procent) på motorvejen E45 omkring Limfjorden. For at gøre noget ved de trafikudfordringer, der allerede er i dag, og som kun vil stige frem mod 2020, har Transportministeriet foreslået en samlet pakke til en værdi af 0,6 milliarder, der skal kunne afhjælpe nogle af de mest akutte problemer, indtil mere langsigtede alternativer er klar. Et af disse forslag, der skal gøre noget ved problemer omkring Limfjorden, er et ekstra kørespor syd for tunnelen, mellem Aalborg N og Øster Uttrup Vej til en anslået værdi af 39 mio. kroner. Læs hele analysen her

Opsummering:
Ifølge en ny rapport vil trafikken omkring Limfjorden blive endnu mere presset - ekstra spor på vej.